ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਸ਼੍ਰੀ ਹਰਦੀਪ ਸਿੰਘ ਪੁਰੀ ਨੇ ਡਾ. ਏ.ਪੀ.ਜੇ. ਅਬਦੁਲ ਕਲਾਮ ‘ਤੇ ਤੀਜਾ ਮੈਮੋਰੀਅਲ ਲੈਕਚਰ ਦਿੱਤਾ
ਡਾ. ਕਲਾਮ ਨੇ ਸਰਵਸ਼੍ਰੇਸ਼ਠ ਭਾਰਤ ਦਾ ਪ੍ਰਤੀਨਿਧੀਤਵ ਕੀਤਾ ਅਤੇ ਵਿਭਿੰਨ ਪਰੰਪਰਾਵਾਂ, ਖੇਤਰਾਂ ਅਤੇ ਲੋਕਾਂ ਨੂੰ ਸਫਲਤਾਪੂਰਵਕ ਇਕੱਠੇ ਲਿਆਉਂਦੇ ਹੋਏ ਇੱਕ ਅਜਿਹੀ ਜੀਵਨ ਗਾਥਾ ਬਣ ਗਏ ਜੋ ਭਾਰਤ ਦੇ 1.3 ਅਰਬ ਲੋਕਾਂ ਨੂੰ ਪ੍ਰੇਰਨਾ ਦਿੰਦੀ ਹੈ: ਸ਼੍ਰੀ ਪੁਰੀ
ਅਸੀਂ ਡਾ. ਕਲਾਮ ਦੁਆਰਾ ਭਾਰਤ ਲਈ ਤਿਆਰ ਕੀਤੇ ਗਏ ਰੋਡਮੈਪ ‘ਤੇ ਇੱਕ ਲੰਮਾ ਸਫਰ ਤੈਅ ਕਰ ਲਿਆ ਹੈ
ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਅਤੇ ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰੀ ਸ਼੍ਰੀ ਹਰਦੀਪ ਸਿੰਘ ਪੁਰੀ ਨੇ ਅੱਜ ਡਾ. ਏ.ਪੀ.ਜੇ. ਅਬਦੁਲ ਕਲਾਮ ‘ਤੇ ਤੀਜਾ ਮੈਮੋਰੀਅਲ ਲੈਕਚਰ ਦਿੱਤਾ।
ਸ਼੍ਰੀ ਪੁਰੀ ਨੇ ਕਿਹਾ ਕਿ ਡਾ. ਕਲਾਮ ਨੇ ਸਰਵਸ਼੍ਰੇਸ਼ਠ ਭਾਰਤ ਦਾ ਪ੍ਰਤੀਨਿਧੀਤਵ ਕੀਤਾ ਅਤੇ ਵਿਭਿੰਨ ਪਰੰਪਰਾਵਾਂ, ਖੇਤਰਾਂ ਅਤੇ ਲੋਕਾਂ ਨੂੰ ਸਫਲਤਾਪੂਰਵਕ ਇਕੱਠੇ ਲਿਆਉਂਦੇ ਹੋਏ ਇੱਕ ਅਜਿਹੀ ਜੀਵਨ ਗਾਥਾ ਬਣ ਗਏ, ਜੋ ਭਾਰਤ ਦੇ 1.3 ਅਰਬ ਲੋਕਾਂ ਨੂੰ ਪ੍ਰੇਰਨਾ ਦਿੰਦੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਉਹ ਜਿੱਥੇ ਵੀ ਗਏ ਅਤੇ ਉਨ੍ਹਾਂ ਨੇ ਜਿਨ੍ਹਾਂ ਦੇ ਨਾਲ ਵੀ ਗੱਲ ਕੀਤੀ, ਉਨ੍ਹਾਂ ਨੇ ਆਸ਼ਾਵਾਦ ਅਤੇ ਸਕਾਰਾਤਮਕਤਾ ਦਾ ਪਰਿਚੈ ਦਿੱਤਾ। ਅੱਜ ਦੇ ਦਿਨ ਅਤੇ ਅਤਿ ਧਰੁਵੀਕਰਨ ਦੇ ਮਾਹੌਲ ਵਿੱਚ, ਡਾ. ਕਲਾਮ ਨੂੰ ਯਾਦ ਕਰਨ ਨਾਲ ਸਾਡੇ ਸਾਰਿਆਂ ਦਾ ਭਲਾ ਹੋ ਸਕਦਾ ਹੈ।
ਡਾ. ਕਲਾਮ ਦੇ ਨਾਲ ਆਪਣੇ ਜੁੜਾਅ ਬਾਰੇ ਦੱਸਦੇ ਹੋਏ, ਸ਼੍ਰੀ ਪੁਰੀ ਨੇ ਕਿਹਾ ਕਿ ਉਨ੍ਹਾਂ ਨੂੰ ਡਾ. ਕਲਾਮ ਦੇ ਨਾਲ ਕੰਮ ਕਰਨ ਦਾ ਮੌਕਾ ਮਿਲਿਆ ਸੀ, ਜਦੋਂ ਉਹ ਰੱਖਿਆ ਮੰਤਰੀ ਦੇ ਵਿਗਿਆਨਿਕ ਸਲਾਹਕਾਰ ਸਨ ਅਤੇ ਉਹ ਖੁਦ ਰੱਖਿਆ ਮੰਤਰਾਲੇ ਵਿੱਚ ਸੰਯੁਕਤ ਸਕੱਤਰ ਸਨ। ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਭਾਰਤ ਰਤਨ ਡਾ. ਏ.ਪੀ.ਜੇ. ਅਬਦੁਲ ਕਲਾਮ ਨੇ ਭਾਰਤ ਦੇ ਮੋਹਰੀ ਰੱਖਿਆ ਵਿਗਿਆਨਿਕ ਹੁੰਦੇ ਹੋਏ ਵਿਭਿੰਨਤਾ ਅਤੇ ਸਹਿਯੋਗ ਦੇ ਆਦਰਸ਼ਾਂ ਨੂੰ ਮੂਰਤਰੂਪ ਦਿੱਤਾ ਅਤੇ ਕਈ ਹੋਰ ਉਪਲੱਬਧੀਆਂ ਦੇ ਨਾਲ ਸਾਡੇ ਦੇਸ਼ ਦੇ ਮਿਸਾਇਲ ਪ੍ਰੋਗਰਾਮ ਨੂੰ ਅੱਗੇ ਵਧਾਇਆ ।
ਸ਼੍ਰੀ ਪੁਰੀ ਨੇ ਕਿਹਾ ਕਿ ਡਾ. ਕਲਾਮ ਇੱਕ ਨਿਮਰ ਵਿਅਕਤੀ ਸਨ, ਜਿਨ੍ਹਾਂ ਨੇ ਮਹਾਨ ਪੇਸ਼ੇਵਰ ਸਫਲਤਾਵਾਂ ਹਾਸਲ ਕੀਤੀਆਂ ਜਿਨ੍ਹਾਂ ਤੋਂ ਰਾਸ਼ਟਰ ਨੂੰ ਇੱਕ ਦਿਸ਼ਾ ਮਿਲੀ ਅਤੇ ਉਹ 21ਵੀਂ ਵਿੱਚ ਆਪਣੇ ਲਈ ਇੱਕ ਰਸਤਾ ਤਿਆਰ ਕਰ ਸਕਿਆ। ਨਾਲ ਹੀ, ਉਨ੍ਹਾਂ ਦੀ ਇਮਾਨਦਾਰੀ, ਬੁੱਧੀ ਅਤੇ ਆਕਰਸ਼ਣ ਦੀ ਵਿਅਕਤੀਗਤ ਕਹਾਣੀ ਨੇ ਪ੍ਰਤੱਖ ਅਤੇ ਅਪ੍ਰੱਤਖ ਰੂਪ ਨਾਲ ਕਈ ਭਾਰਤੀਆਂ ਦੇ ਜੀਵਨ ਨੂੰ ਪ੍ਰਭਾਵਿਤ ਕੀਤਾ। ਡਾ. ਕਲਾਮ ਨੂੰ ਸਾਰਿਆਂ ਤੋਂ ਪ੍ਰਸ਼ੰਸਾ, ਸਨਮਾਨ ਅਤੇ ਪਿਆਰ ਮਿਲਿਆ ਅਤੇ ਅੱਜ ਵੀ ਮਿਲ ਰਿਹਾ ਹੈ ।
ਡਾ. ਕਲਾਮ ਨੂੰ ਭਾਰਤ ਦੇ ਵਿਚਾਰ ਦਾ ਪ੍ਰਤੀਕ ਦੱਸਦੇ ਹੋਏ, ਸ਼੍ਰੀ ਪੁਰੀ ਨੇ ਕਿਹਾ ਕਿ ਉਹ ਦੁਨੀਆ ਲਈ ਇੱਕ ਆਦਰਸ਼ ਸਨ। ਉਨ੍ਹਾਂ ਨੇ ਇਸ ਮਹਾਨ ਰਾਸ਼ਟਰ ਦੀ ਵਿਭਿੰਨਤਾ ਨੂੰ ਪ੍ਰਦਰਸ਼ਿਤ ਕਰਨ ਵਾਲੇ ਸਮੂਹ ਦਾ ਪ੍ਰਤੀਨਿਧੀਤਵ ਕੀਤਾ-ਉਹ ਇੱਕ ਸੱਚੇ ਮੁਸਲਮਾਨ ਸਨ, ਲੇਕਿਨ ਉਹ ਕਾਫ਼ੀ ਅਧਿਆਤਮਿਕ ਵੀ ਸਨ, ਅਤੇ ਅੰਤਰ-ਧਾਰਮਿਕ ਸੰਵਾਦ ਅਤੇ ਸੁਹਿਰਦਤਾ ਨੂੰ ਹੁਲਾਰਾ ਦਿੰਦੇ ਸਨ; ਉਹ ਇੱਕ ਦੂਰਦਰਸ਼ੀ ਵਿਗਿਆਨਿਕ ਸਨ ਜਿਨ੍ਹਾਂ ਨੇ ਅਤਿਆਧੁਨਿਕ ਸੈਟੇਲਾਈਟ ਟੈਕਨੋਲੋਜੀ ਵਿਕਸਿਤ ਕੀਤੀ ਲੇਕਿਨ ਨਾਲ ਹੀ ਗ੍ਰਾਮੀਣ ਖੇਤਰਾਂ ਵਿੱਚ ਵਿਕਾਸ ਦਾ ਵੀ ਸਮਰਥਨ ਕੀਤਾ; ਉਹ ਭਾਰਤ ਦੇ ‘ਮਿਸਾਇਲ ਮੈਨ’ ਸਨ ਜਿਨ੍ਹਾਂ ਨੇ ਭਾਰਤ ਦੀ ਪੁਲਾੜ ਅਤੇ ਰੱਖਿਆ ਸਮਰੱਥਾਵਾਂ ਨੂੰ ਵਧਾਇਆ, ਨਾਲ ਹੀ ਆਪਣੇ ਜੀਵਨ ਨੂੰ ਸ਼ਾਂਤੀ ਲਈ ਸਮਰਪਿਤ ਕਰ ਦਿੱਤਾ। ਸਭ ਤੋਂ ਜ਼ਿਆਦਾ ਅਹਿਮ, ‘ਉਹ ‘ਜਨਤਾ ਦੇ ਰਾਸ਼ਟਰਪਤੀ’ ਸਨ, ਜਿਨ੍ਹਾਂ ਨੇ ਦੁਨੀਆ ਦੀ ਬਿਹਤਰੀ ਅਤੇ ਭਾਰਤ ਲਈ ਆਪਣੇ ਜਨੂੰਨ ਅਤੇ ਪ੍ਰਤੀਬੱਧਤਾ ਦੇ ਮਾਧਿਅਮ ਰਾਹੀਂ ਸਾਡੇ ਨਾਗਰਿਕਾਂ ‘ਤੇ ਇੱਕ ਅਮਿੱਟ ਛਾਪ ਛੱਡੀ ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਡਾ. ਕਲਾਮ ਨੇ ਭਾਰਤ ਦੇ ਨਾਗਰਿਕਾਂ ਨੂੰ ਪ੍ਰੇਰਿਤ ਅਤੇ ਸਸ਼ਕਤ ਬਣਾਉਣ ਵਾਲੇ ਉਦੇਸ਼ਾਂ ਦੇ ਨਾਲ ਖੁਦ ਨੂੰ ਜੋੜ ਕੇ ਰਾਸ਼ਟਰਪਤੀ ਦੀ ਭੂਮਿਕਾ ਨੂੰ ਪੁਨਰਪਰਿਭਾਸ਼ਿਤ ਕੀਤਾ। ਆਪਣੇ ਕਾਰਜਕਾਲ ਦੇ ਬਾਅਦ ਵੀ, ਉਨ੍ਹਾਂ ਨੇ ਬਿਹਤਰ ਇਨਫ੍ਰਾਸਟ੍ਰਕਚਰ ਅਤੇ ਸਿਹਤ ਸੇਵਾਵਾਂ ਦੀ ਜ਼ਿਆਦਾ ਪਹੁੰਚ ਦੀ ਵਕਾਲਤ ਕਰਕੇ ਇੱਕ ਨੈਤਿਕ ਰੂਪ ਵਿੱਚ ਸਾਡੇ ਵਿਕਾਸ ਦੇ ਏਜੰਡੇ ਵਿੱਚ ਕਾਫ਼ੀ ਯੋਗਦਾਨ ਦਿੱਤਾ। ਉਨ੍ਹਾਂ ਨੇ ਆਪਣੇ ‘ਵਹਾਟ ਕੈਨ ਆਈ ਗਿਵ’ ਅੰਦੋਲਨ ਦੇ ਮਾਧਿਅਮ ਰਾਹੀਂ ਕਰੋੜਾਂ ਨੌਜਵਾਨ ਭਾਰਤੀ ਵਿਦਿਆਰਥੀਆਂ ਨੂੰ ਰਾਸ਼ਟਰ ਦੀ ਸੇਵਾ ਲਈ ਪ੍ਰੇਰਿਤ ਕੀਤਾ।
ਸ਼੍ਰੀ ਪੁਰੀ ਨੇ ਕਿਹਾ ਕਿ ਅਸੀਂ ਉਸ ਰੋਡਮੈਪ ‘ਤੇ ਲੰਮਾ ਸਫਰ ਤੈਅ ਕੀਤਾ ਹੈ, ਜੋ ਡਾ. ਕਲਾਮ ਨੇ ਭਾਰਤ ਲਈ ਤਿਆਰ ਕੀਤਾ ਸੀ। ਚਾਹੇ ਇਹ ਇਨਫ੍ਰਾਸਟ੍ਰਕਚਰ ਦਾ ਨਿਰਮਾਣ ਹੋਵੇ ਜਾਂ ਰਾਸ਼ਟਰੀ ਸੁਰੱਖਿਆ ਹੋਵੇ; ਸਿੱਖਿਆ ਹੋਵੇ ਜਾਂ ਪੁਲਾੜ ਖੋਜ ਹੋਵੇ, ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਭਾਰਤ ਸਰਕਾਰ ਆਤਮਨਿਰਭਰਤਾ ਅਤੇ ਸਥਾਈ ਆਰਥਿਕ ਵਿਕਾਸ ਦੀ ਰਾਹ ‘ਤੇ ਵੱਧ ਰਹੀ ਹੈ, ਜਿਸ ਦੇ ਨਾਲ ਭਾਰਤ ਇੱਕ ਮਹਾਸ਼ਕਤੀ ਦੇ ਰੂਪ ਵਿੱਚ ਸਥਾਪਿਤ ਹੋਣ ਜਾ ਰਿਹਾ ਹੈ। ਚਾਹੇ ਪ੍ਰਧਾਨ ਮੰਤਰੀ ਆਵਾਸ ਯੋਜਨਾ ਦੇ ਤਹਿਤ ਘਰਾਂ ਦਾ ਨਿਰਮਾਣ ਹੋਵੇ, ਜਾਂ ਸਵੱਛ ਭਾਰਤ ਮਿਸ਼ਨ ਰਾਹੀਂ ਹਰ ਜਗ੍ਹਾਂ ਸਵੱਛਤਾ ਹਾਸਲ ਕਰਨੀ ਹੋਵੇ, ਜਾਂ ਉੱਜਵਲਾ ਯੋਜਨਾ ਦੇ ਰਾਹੀਂ ਊਰਜਾ ਸਮਰੱਥ ਹਾਸਲ ਕਰਨੀ ਹੋਵੇ, ਇਸ ਸਰਕਾਰ ਨੇ ਇੱਕ ਮਜ਼ਬੂਤ ਢਾਂਚਾਗਤ ਨੀਂਹ ਤਿਆਰ ਕੀਤੀ ਹੈ। ਸ਼ਿਆਮਾ ਪ੍ਰਸਾਦ ਮੁਖਰਜੀ ਰੁਰਬਨ ਮਿਸ਼ਨ ਰਾਹੀਂ, ਇਹ ਸਰਕਾਰ ਡਾ. ਕਲਾਮ ਦੇ ਗ੍ਰਾਮੀਣ ਖੇਤਰਾਂ ਵਿੱਚ ਸ਼ਹਿਰ ਵਰਗਾ ਇਨਫ੍ਰਾਸਟ੍ਰਕਚਰ ਤਿਆਰ ਕਰਨ ਦੇ ਵਿਜ਼ਨ ਨੂੰ ਸਾਕਾਰ ਕਰ ਰਹੀ ਹੈ ਅਤੇ ਸਥਾਨਕ ਆਰਥਿਕ ਵਿਕਾਸ, ਮੁੱਢਲੀਆਂ ਸੇਵਾਵਾਂ ਵਿੱਚ ਵਿਸਤਾਰ ਅਤੇ ਨਿਯੋਜਿਤ ਪਿੰਡ ਤਿਆਰ ਕਰਨ ਵਿੱਚ ਸਹਾਇਤਾ ਕਰ ਰਹੀ ਹੈ ।
ਸ਼੍ਰੀ ਪੁਰੀ ਨੇ ਕਿਹਾ ਕਿ ਅੱਜ ਭਾਰਤ ਵਿੱਚ ‘ਅੰਤਯੋਦਯ ਸੇ ਸਰਵੋਦਯ’ ਦੇ ਦਰਸ਼ਨ ਦੇ ਨਾਲ ਅੱਗੇ ਵੱਧਣ ਵਾਲੀ ਮੋਦੀ ਸਰਕਾਰ ਭੋਜਨ ਪਦਾਰਥਾਂ, ਰਸੋਈ ਗੈਸ, ਰਾਸ਼ਨ ਅਤੇ ਵਿਸਥਾਪਨ ਅਤੇ ਆਪਦਾ ਰਾਹਤ ਸਹਿਤ ਹੋਰ ਸਮਾਜਿਕ ਯੋਜਨਾਵਾਂ ਲਈ ਸਿੱਧੀ ਨਗਦੀ ਟ੍ਰਾਂਸਫਰ ਕਰ ਰਹੀ ਹੈ। ਜੇਏਐੱਮ  ਦੇ ਸਾਂਝੇ ਡਿਜੀਟਲ ਇਨਫ੍ਰਾਸਟ੍ਰਕਚਰ ਦਾ ਉਪਯੋਗ ਕਰਦੇ ਹੋਏ, ਇਸ ਸਰਕਾਰ ਨੇ ਜ਼ਰੂਰਤਮੰਦਾਂ ਤੱਕ ਸਪਲਾਈ ਨੂੰ ਹੁਲਾਰਾ ਦੇਣ ਵਾਲੀਆਂ ਖਾਮੀਆਂ ਤੋਂ ਮੁਕਤ ਤੰਤਰ ਤਿਆਰ ਕਰਕੇ ਸਮਾਜ ਭਲਾਈ ਦੇ ਪ੍ਰੋਗਰਾਮ ਵਿੱਚ ਕ੍ਰਾਂਤੀ ਲਿਆ ਦਿੱਤੀ ਹੈ। ਪ੍ਰਤੱਖ ਨਗਦੀ ਟ੍ਰਾਂਸਫਰ ਦੇ ਮੌਡਲ ਨੂੰ ਅਪਣਾ ਕੇ 1.78 ਲੱਖ ਕਰੋੜ ਰੁਪਏ ਤੋਂ ਜ਼ਿਆਦਾ ਦੀ ਬੱਚਤ ਹੋਈ ਹੈ, ਅਤੇ ਇਸ ਯੋਜਨਾ ਦੀ ਪ੍ਰਭਾਵਸ਼ੀਲਤਾ ਕੋਵਿਡ-19 ਮਹਾਮਾਰੀ ਦੇ ਦੌਰਾਨ ਦੇਖਣ ਨੂੰ ਮਿਲੀ, ਜਦੋਂ ਸਰਕਾਰ ਦੇ ਕਿਰਿਆਸ਼ੀਲ ਦਖਲ ਨਾਲ ਕਰੋੜਾਂ ਭਾਰਤੀਆਂ ਨੂੰ ਲਾਭ ਮਿਲਿਆ। ਉਨ੍ਹਾਂ ਨੇ ਕਿਹਾ ਕਿ ਛੇਤੀ ਹੀ 100 ਕਰੋੜ ਟੀਕਾਕਰਣ ਦੀ ਉਪਲੱਬਧੀ ਹਾਸਲ ਹੋ ਜਾਵੇਗੀ ।
ਡਾ. ਕਲਾਮ ਦੁਆਰਾ ਵਿਖਾਈ ਗਈ ਅਗਵਾਈ ਦੀ ਸਪੱਸ਼ਟਤਾ ਨੂੰ ਯਾਦ ਕਰਦੇ ਹੋਏ, ਸ਼੍ਰੀ ਪੁਰੀ ਨੇ ਕਿਹਾ ਕਿ ਉਨ੍ਹਾਂ ਨੇ ‘ਆਪਰੇਸ਼ਨ ਸ਼ਕਤੀ’ ਨੂੰ ਸਫਲ ਬਣਾਉਣ ਲਈ ਰਾਜਨੀਤਕ, ਵਿਗਿਆਨਿਕ ਅਤੇ ਪ੍ਰਸ਼ਾਸਨਿਕ ਖੇਤਰਾਂ ਨੂੰ ਕਾਫ਼ੀ ਕੁਸ਼ਲਤਾ ਨਾਲ ਸੰਭਾਲਿਆ ਸੀ। ਡਾ. ਕਲਾਮ ਨੇ ਰੱਖਿਆ ਖੇਤਰ ਨੂੰ ਮਜ਼ਬੂਤ ਬਣਾਉਣ ਵਿੱਚ ਅਹਿਮ ਭੂਮਿਕਾ ਨਿਭਾਈ ਸੀ। ਸਾਡੀਆਂ ਰੱਖਿਆ ਸਮਰੱਥਾਵਾਂ ਨੂੰ ਮਜ਼ਬੂਤ ਬਣਾਉਣ ਦੇ ਉਦੇਸ਼ ਨਾਲ ਆਤਮਨਿਰਭਰ ਬਣਨ ਅਤੇ ਸਵਦੇਸ਼ੀ ਟੈਕਨੋਲੋਜੀਆਂ ਦੇ ਵਿਕਾਸ ਲਈ ਉਨ੍ਹਾਂ ਦਾ ਸਮਰਥਨ ਸਰਕਾਰ ਲਈ ਰੱਖਿਆ ਸਮੱਗਰੀਆਂ ਦੇ ਆਯਾਤ ‘ਤੇ ਆਪਣੀ ਨਿਰਭਰਤਾ ਘਟਾਉਣ ਅਤੇ ਸੰਖੇਪ ਵਿੱਚ, ਉਸ ਸਮੇਂ ਭਾਰਤ ਦੇ ਹਿਤਾਂ ਦੀ ਅਣਦੇਖੀ ਕਰਨ ਵਾਲੇ ਅੰਤਰਰਾਸ਼ਟਰੀ ਨਿਰਦੇਸ਼ਾਂ ਨੂੰ ਮੰਨਣ ਤੋਂ ਇਨਕਾਰ ਕਰਨ ਵਿੱਚ ਪ੍ਰੇਰਕ ਰਿਹਾ ਸੀ। ਸ਼੍ਰੀ ਪੁਰੀ ਨੇ ਕਿਹਾ ਕਿ ਕਈ ਤਰੀਕਿਆਂ ਨਾਲ ਹੁਣ ਅਸੀਂ ‘ਆਤਮਨਿਰਭਰ’ ਬਣਨ ਦੀ ਰਾਹ ਤੇ ਚੱਲ ਰਹੇ ਹਾਂ, ਜਿਸ ਦੀ ਡਾ. ਕਲਾਮ ਨੇ ਵਕਾਲਤ ਕੀਤੀ ਸੀ। ਡਾ. ਕਲਾਮ ਨੇ ਪੁਰਜੋਰ ਤਰੀਕੇ ਨਾਲ ਰਾਸ਼ਟਰ ਨਿਰਮਾਣ ਦੇ ਮਹੱਤਵਪੂਰਣ ਪਹਿਲੂਆਂ ਵਿੱਚ ਭਾਰਤ ਦੀ ਆਤਮਨਿਰਭਰਤਾ ਵਧਾਉਣ ਦਾ ਸਮਰਥਨ ਕੀਤਾ ਸੀ। ਉਨ੍ਹਾਂ ਨੇ ‘ਇੰਡੀਆ 2020’ ਰੋਡਮੈਪ ਵਿੱਚ ਆਪਣੇ ਵਿਜ਼ਨ ਦਾ ਉਲੇਖ ਕੀਤਾ ਸੀ, ਜਿਸ ਵਿੱਚ ਅਜਿਹੇ ਪੰਜ ਖੇਤਰਾਂ ਦੀ ਪਹਿਚਾਣ ਕੀਤੀ ਗਈ ਸੀ ਜਿਨ੍ਹਾਂ ਵਿੱਚ ਭਾਰਤ ਦੀਆਂ ਮੁੱਖ ਸਮਰੱਥਾਵਾਂ ਵਿਕਸਿਤ ਕੀਤੀਆਂ ਜਾਣੀਆਂ ਸਨ: ਖੇਤੀਬਾੜੀ ਅਤੇ ਫੂਡ ਪ੍ਰੋਸੈੱਸਿੰਗ; ਸਿੱਖਿਆ ਅਤੇ ਸਿਹਤ ; ਸੂਚਨਾ ਅਤੇ ਦੂਰਸੰਚਾਰ ਟੈਕਨੋਲੋਜੀ; ਇਨਫ੍ਰਾਸਟ੍ਰਕਚਰ, ਭਰੋਸੇਯੋਗ ਅਤੇ ਗੁਣਵੱਤਾਪੂਰਣ ਬਿਜਲੀ ਸ਼ਕਤੀ, ਅਤੇ ਦੇਸ਼ ਦੇ ਸਾਰੇ ਹਿੱਸਿਆਂ ਲਈ ਜ਼ਮੀਨੀ ਟ੍ਰਾਂਸਪੋਰਟ; ਅਤੇ ਪ੍ਰਮੁੱਖ ਟੈਕਨੋਲੋਜੀਆਂ ਵਿੱਚ ਆਤਮਨਿਰਭਰਤਾ ।